255 
Forskertrangen, vilde den anvendte Entomologi 
endnu være hjælpeløs for en lang Aarrække. Dette 
er vel sjældent set saa tydeligt, som den Gang det op- 
dagedes, at Myg overførte Malariasmitten; da forelaa der 
allerede en udstrakt Viden om Myggenes Systematik, 
Biologi og Anatomi; tænk hvilken Række af Aar, der vilde 
være forløbet, om de medicinske Entomologer først skulde 
bestille alt dette undersøgt af Entomologerne, før de ra- 
tionelt kunde gaa i Gang med Malariabekæmpelsen. Endnu 
flere Tusinder havde da maattet lide under Feberen, og 
Panamakanalen havde næppe været færdig saa snart. Men 
naturligvis stempler det fremdeles en Mand i alle „for- 
nuftige Mennesker“s Omdømme, at han gaar og fanger 
Myg med en Kætcher; det er fuldt saa graverende som 
at skrive lyriske Digte. 
Naturligvis hænder det ikke sjældent, at den rene og 
den anvendte Entomologis Dyrkere fusker lidt i hinandens 
Omraade, og iøvrigt er Forholdet mellem de to Viden- 
skaber det, at end ikke den mest støvede Museums- 
entomolog, af den Slags der sidder og ser efter, om Biller 
har eet eller to Haar paa Panden, kan værge sig mod, at 
hans Arbejde en Dag kommer til at redde Terminen for 
en betrængt Landmand; paa den anden Side er det Frugt- 
avlernes Krav paa at faa ordentlig Rede paa Miriderne, 
der har fremkaldt det sidste amerikanske Bidrag til deres 
Systematik, og dérovre er det ikke ualmindeligt, at f. Eks. 
Bønnedyrkerne sikrer et College nogle Hundrede Dollars 
for en kortere Aarrække, for at faa et bestemt Problem 
studeret. 
Naar man ved Jubilæet ser tilbage paa entomologisk 
Forenings Virksomhed og dens Betydning for vor ento- 
mologiske Viden i Danmark, maa der fra den anvendte 
Entomologis Side udtales et Haab om fortsat Vækst og 
Trivsel og gensidigt Incitament. Men man maa ogsaa 
tænke paa de talrige Tilfælde, hvor Foreningen eller dens 
